C 322/6
5.4.
RO
Jurnalul Oficial al Uniunii Europene
12.9.2023
Modificarea rubricii „Etichetare” Au fost actualizate simbolurile care trebuie să figureze pe etichetă.
În prezent, eticheta trebuie să includă simbolul UE al indicației geografice protejate, în același câmp vizual cu denumirea înregistrată a produsului.
Aici este inclusă o imagine a logoului indicației geografice protejate.
(Această modificare afectează și punctul 3.6 din documentul unic).
5.5.
Modificări de redactare
5.5.1.
Modificări ale formatului/prezentării a.
Titlurile anumitor secțiuni din caietul de sarcini au fost modificate și au fost adăugate caractere pentru a îmbunătăți lizibilitatea.
Secțiunea intitulată „Caracteristicile produsului” din caietul de sarcini anterior este în prezent intitulată „B.
Descrierea produsului”.
Secțiunea intitulată anterior „Aria geografică” este în prezent intitulată „C.
Delimitarea ariei geografice”.
Secțiunea intitulată anterior „Metoda de obținere” este în prezent intitulată „E.
Metoda de producție”.
(Această modificare nu vizează documentul unic). b.
A fost introdusă următoarea secțiune: „A.
Denumirea produsului: «Cecina de León»”.
(Această modificare nu vizează documentul unic). c.
În secțiunea intitulată „B.
Descrierea produsului”, trimiterea la bucățile de carne realizată în subsecțiunea referitoare la contra a fost modificată din contra propriu-zisă și redondo (în caietul de sarcini anterior) în centro de contra și redondo.
Denumirea a fost modificată pentru a facilita înțelegerea descrierii produsului, deoarece centro de contra constituie în prezent una dintre bucățile de carne uscată utilizate în produsul final.
(Această modificare afectează și punctul 3.2 din documentul unic). d.
Literele majuscule ale textului care identifică fiecare etapă a procesului de producție sunt înlocuite cu minuscule, pentru a se evita confuzia cu cele care indică secțiunile din caietul de sarcini.
(Această modificare nu vizează documentul unic). e.
În descrierea etapei de repaus, a fost corectată următoarea eroare: „Scopul acestei etape este de a elimina conținutul de sare”.
De fapt, în această etapă se elimină conținutul de apă.
(Această modificare nu vizează documentul unic). f.
A fost corectată o eroare în secțiunea „Legătura cu aria”: Partea referitoare la Tratado de Agricultura General [Tratat general de agricultură] arată că este posibil ca cecina să provină din alte tipuri de carne, inclusiv din cecina de vită.
Ultima trimitere la cecina este incorectă.
Ar trebui să se menționeze „carne”, deoarece se referă la un anumit tip de carne.
(Această modificare afectează și punctul 5 din documentul unic).